Euroopan unionin kantana on tukea julkisesti tuettuja vientiluottoja koskevaan järjestelyyn, jäljempänä ’järjestely’, tehtäviä muutoksia, jotka esitetään tämän liitteen 1–4 osassa. Jäljempänä esitetyt viittaukset ovat viittauksia järjestelyn artikloihin ja liitteisiin. Lisäykset on lihavoitu ja alleviivattu. Poistot on yliviivattu.

Pääoman takaisinmaksun ja koron maksamisen on tapahduttava järjestelyn 15 artiklan mukaisesti paitsi, että kyseisen artiklan d kohdan 4 alakohdan mukaisen keskimääräisen painotetun takaisinmaksuajan on oltava a) luokkaan I kuuluvissa maissa toteutettavien toimien osalta kuusi vuotta ja kolme kuukautta; ja b) luokkaan II kuuluvissa maissa toteutettavien toimien osalta seitsemän vuotta ja kolme kuukautta.

a)Tämän alakohtaisen sopimuksen soveltamisalaan kuuluviin sopimuksiin liittyvien julkisesti tuettujen vientiluottojen enimmäistakaisinmaksuaika määräytyy seuraavasti: 1)Sopimukset luokkaan I kuuluvissa maissa (siten kuin ne on määritelty järjestelyn 10 artiklassa): 12 vuotta. 2)Sopimukset luokkaan II kuuluvissa maissa (siten kuin ne on määritelty järjestelyn 10 artiklassa): 14 vuotta.

Sen estämättä, mitä järjestelyn 61 artiklan a kohdassa määrätään, kaikki hyväksytyt yhteiset kannat lakkaavat olemasta voimassa 31. joulukuuta 2023, paitsi jos sopimuspuolet sopivat tämän alakohtaisen sopimuksen jatkamisesta tämän alakohtaisen sopimuksen 6 artiklan d kohdan mukaisesti.

IV LUKU: SEURANTA JA TARKASTELU

6. SEURANTA JA TARKASTELU

a)Sihteeristö raportoi vuosittain tämän alakohtaisen sopimuksen toteuttamisesta.

b)Tämän alakohtaisen sopimuksen 2 artiklan b kohdan 3 alakohdan ensimmäisen luetelmakohdan ii alakohdassa vahvistettu alle 50 prosentin syndikointia koskeva vaatimus korvataan 31. joulukuuta 2023 jälkeen, jollei jäljempänä olevasta c kohdasta muuta johdu, enintään 35 prosentin syndikointia koskevalla vaatimuksella, elleivät sopimuspuolet toisin sovi.

c)Sopimuspuolet tarkastelevat tätä alakohtaista sopimusta vuoden 2023 loppuun mennessä, jotta voidaan arvioida markkinaolosuhteita ja muita tekijöitä sen määrittämiseksi, olisiko ehtoja jatkettava tai muutettava.

d)Tämän alakohtaisen sopimuksen ehtoja ei sovelleta 31. joulukuuta 2023 jälkeen, elleivät sopimuspuolet toisin sovi.

[…]

LIITE VI: HANKERAHOITUSTOIMIIN SOVELLETTAVAT EHDOT

I LUKU: YLEISET MÄÄRÄYKSET

1. SOVELTAMISALA

a)Tässä liitteessä esitetään ne ehdot, joiden soveltamista osallistujat voivat tukea lisäyksessä 1 vahvistetut kelpoisuusehdot täyttävien hankerahoitustoimien yhteydessä.

b)Jos tilanteista ei määrätä erikseen tässä liitteessä, niihin sovelletaan järjestelyn ehtoja.

II LUKU: RAHOITUSEHDOT

2. ENIMMÄISTAKAISINMAKSUAJAT Enimmäistakaisinmaksuaika on 14 vuotta. Jos osallistujien vientiluotolle myöntämän julkisen tuen määrä kuitenkin ylittää 35 prosenttia korkean tulotason OECD-maassa sijaitsevan hankkeen syndikoidusta luotosta, enimmäistakaisinmaksuaika on kymmenen vuotta.

3. PÄÄOMAN TAKAISINMAKSU JA KORON MAKSAMINEN Vientiluoton pääoma voidaan maksaa takaisin erisuuruisina erinä ja pääomaa korkoineen voidaan lyhentää harvemmin kuin puolivuosittain, kunhan seuraavat ehdot täyttyvät: a) Mikään yksittäinen pääoman takaisinmaksuerä tai kuuden kuukauden sisällä tapahtuva sarja takaisinmaksuja ei saa ylittää 25:tä prosenttia luoton pääomasta. b) Ensimmäinen takaisinmaksuerä on suoritettava viimeistään 24 kuukauden kuluttua luoton alkamisajankohdasta, ja tuolloin on luoton pääomasta oltava maksettuna takaisin vähintään 2 prosenttia. c) Korkoa on maksettava vähintään joka 12. kuukausi, ja ensimmäinen erä maksetaan viimeistään kuuden kuukauden kuluttua luoton alkamisajankohdasta. d) Keskimääräinen painotettu takaisinmaksuaika on enintään seitsemän vuotta ja kolme kuukautta. Jos osallistujien vientiluotolle myöntämän julkisen tuen määrä kuitenkin ylittää 35 prosenttia korkean tulotason OECD-maassa sijaitsevan hankkeen syndikoidusta luotosta, kyseinen takaisinmaksuaika on enintään viisi vuotta ja kolme kuukautta. e) Osallistujan on tehtävä tämän liitteen 4 artiklan mukainen ennakkoilmoitus.

III LUKU: MENETTELYT

4. ENNAKKOILMOITUS HANKERAHOITUSTOIMISTA

Osallistujan on ilmoitettava kaikille osallistujille aikeestaan myöntää tukea tämän liitteen ehtojen mukaisesti vähintään 10 vuorokautta ennen sitoumuksen tekemistä. Ilmoitus on toimitettava järjestelyn liitteen VII mukaisesti. Jos joku toinen osallistuja pyytää keskusteluja näiden 10 vuorokauden aikana, aloitteen tehneen osallistujan on odotettava vielä toiset 10 vuorokautta, ennen kuin se sitoutuu tukemaan kyseisiä ehtoja.

LISÄYS 1 HANKERAHOITUSTOIMIA KOSKEVAT KELPOISUUSEHDOT